钦定古今图书集成/理学汇编/学行典/第027卷 > 理数钤〈干集上〉 > 《声音卦数开端图》
## 钦定古今图书集成/理学汇编/学行典/第027卷 > 理数钤〈干集上〉 > 《声音卦数开端图》

一三五七九为阳，而五居中倍之，则十为十干之数；二四六八十为阴，而六居中倍之，则十二为十二支之数。此太极分阴阳之本也。

干太阳，离少阳，巽太刚，艮少刚，各得天之十，共四十，
即天声之体数也。于内去地数十二，馀二十八，为声
之用数。

坤太柔，坎少柔，震太阴，兑少阴，各得地之十二，共四
十八，即地音之体数也。于内去天数十，馀三十八，为
音之用数。

阳数四十，以四卦分之，四个四十，共一百六十为本，
除阴数四个十二，馀一百一十二为用。

阴数四十八，以四卦分之，四个四十八，共一百九十
二为本。除阳数四个十，馀一百五十二为用。以二十
八声唱三十八音，得一千六十四。以三十八音和二
十八声，亦得一千六十四，合得四千二百五十六。平
上去入四声，皆有四千二百五十六声音，共得一万
七千二十四。

以前项一百一十二声乘一百五十二音，亦得一万
七千二十四，为声音唱和之数。再唱和日月、星、辰、水、
火、土、石变化之通数二万八千九百八十一万六千
五百七十六。